Bəkálada bə́tē bə́ ngábə́ bələ́ ábēndé yā bákə̄ báyēdan ábōdā ǹnam ásə̄ nâ bə́ bɔ məyɔŋ mə́sə ayəmə́ naa ámōs bádzó vī, Yúdɛn bâyi tɔ̄bɔ̄ á ngomozan nâ bâkun bɔ́ bə́bēn á mɔ́ míńzízíŋ myábán. 14Təge tigibi, ńdɔ bod míńlómán bə́ ngátíē avól avól bə́ bɛ́də́ á bikabilí bí édzóe anə́ ḿból ǹkúkúmá á ngābénde. Bə́ mān fə tsam ábēndé tē á Suza Ongóla. 15Ńdɔ Mardoké á ngākwí ábə ǹkúkúmá, a bəgə́ éwɔ́man ńkúkúmá, é viege, nyɔ́l ekɔŋ ai sílíg é fumu, mod ǹtóm ǹkúkúmá mvɔ́d mvɔ́d ai édud bákub á yób sílíg ó víege Tísɔn Suza e ńtɔ̄á və ayéngá, və miǹtag. 16Ḿfág Yúdɛn və engə́ngə́ŋ ai miǹtag, və məfon ai dúmá. 17Ábōdā ńnam ásə á tísɔn ésə é vóm ósə bə́ ngáyédan tə́bə́gá ai abéndé ńkúkúmá, və miǹtag ai məfon ású Yúdɛn, və édî bidí ai məbóg, abuí bǒd yā məyɔ̌ŋ yā ńnam bə́ ngavəŋan Yúdɛn, amú wɔ̄ŋ Yúdɛn ó ngábī bɔ́.